**8. klassi inglise keele ainekava**

**Tunde on 3 korda nädalas.**

**Õppesisu 8. klassis**

* **Mina** **ja** **teised** – sõprus ja sõbraks saamine; eneseanalüüs – tugevad ja nõrgad küljed; inimeste vahelised suhted.
* **Riigid** **ja** **nende** **kultuur** – Briti kirjandus; Briti kuulsad kunstnikud; kultuuriline mitmekesisus; Ameerika kirjanikud; muuseumid erinevates riikides; teiste riikide koolide tutvustus; nimed inglise keelt kõnelevates maades ja mujal; Austraalia tutvustus; Ameerika suurlinnad.
* **Igapäevaelu**, **õppimine** **ja** **töö** – edasiõppimine ja karjäärivalik; igapäevased kohustused; enda ja teiste turvalisus ja selle tagamine; raha olulisus igapäevaelus; aja planeerimine; ürituste korraldamine; õppimine ja töötamine välismaal; liiklus ja turvalisus linnas; aiatööd.
* **Kodu** **ja** **lähiümbrus** – vaatamisväärsused ja nende tutvustamine; reisi planeerimine.
* **Kodukoht** **Eesti** – vaatamisväärsused Eestis; loodushoid.
* **Vaba** **aeg** – vabaaja veetmise vormid erinevatel aastaaegadel; sport kui meelelahutus; hobide olulisus; heategevus kui vaba aja veetmine vorm; reisimine; erinevad meediavahendid; kirjandus ja lugemine kui vaba aja veetmise vorm.

**Pädevused**

* **Kultuuri- ja väärtuspädevus –** Spordi olulisus inimese ja ühiskonna arengus. Kunsti ja käsitöö väärtustamine. Kultuuri väärtuste hoidmine. Muuseumite roll ajaloo talletamisel. Lugupidamine teiste riikide kultuurist ja kunstiväärtustest. Heategevuse väärtustamine. Muinasjuttude väärtustamine.
* **Sotsiaalne pädevus –** Elukutse ja karjääri valik. Turvalisuse tagamine igapäevases elus. Rahaga ümberkäimine. Ajaloolise järjepidevuse väärtustamine. Seaduste olulisus. Kogemuse ja tarkuse edasi andmine põlvest põlve läbi muinasjuttude.
* **Enesemääratluspädevus** – Erinevuste aktsepteerimine. Enda tugevad ja nõrgad küljed. Eeldused erinevateks elukutseteks. Arvamuse avaldamine. Nime olulisus inimese elus.
* **Ettevõtlikkuspädevus** – Võimalused heategevuse korraldamiseks.
* **Suhtluspädevus –** Vestluse alustamine ja lõpetamine. Väljendid intervjuu tegemiseks. Elukutsetest rääkimine ja töökogemusest kirjutamine. Oma eelistuste väljendamine. Rääkimine erinevatest loodusnähtustest. Mõttepausi täitmine sõnadega. Säästmise kohta küsimine. Vestlus telefonis. Ajakapsli kirjeldamine. Tänapäeva kooli kirjeldamine. Emotsioonidest rääkimine. Abi palumine ja pakkumine. Lugude jutustamine ja kuulamine. Nimedest ja seadustest rääkimine. Suhetest rääkimine. Kahetsuse väljendamine. Eesti linnade kirjeldamine. Reeglite kirjeldamine.
* **Õpipädevus –** Uute oskuste omandamine ja kordamise olulisus. Enesereflektsioon.

**Lõiming teiste õppeainetega:**

* **Emakeel –** tõlkimine.
* **Matemaatika –** raha ja majandusega seotud mõisted, peast arvutamine,
* **Loodusained –** keskkonnasäästlik mõtteviis, loodusnähtused, maailma jõed ja nende kirjeldus, geograafilised mõisted, erinevad taime osad ja nimetused,
* **Muusika –** erinevad rütmisalmid, laulud ja luuletused.
* **Inimeseõpetus –** inimeste väärtustamine.
* **Ühiskonnaõpetus –** erinevad kultuurid ja nende mõistmine. Raha olulisus.
* **Kehaline kasvatus –** sportlikud tegevused erinevatel aastaaegadel, keha ja tervis.
* **Kunst ja käsitöö –** meisterdamine, retspeti lugemine ja kasutamine.
* **Arvutiõpetus –** interneti kasutamine esitluse tegemiseks. Interneti kasutamine rühmatööks infoleidmisel. E-kirja kirjutamine.

**Õpitulemused 8. klassis**

*8. klass lõpetaja:*

* kirjeldab suuliselt ja kirjalikult ennast, pereliikmeid, kodu ja koduümbrust, igapäevatoimetusi jne, kasutades õpitud sõnavara.
* mõistab selgelt hääldatud kõnet, mis seostub õpiteemadega;
* mõistab pikemaid ja selgelt sõnastatud juhiseid;
* vestlemisel kaaslasega on võimeline vahetama asjakohaseid lauseid;
* suudab leida infot vajalikest internetiallikatest, menüüdest, brošüüridest jne.;
* oskab edastada ettevalmistatud esitlusi õpitud teemadel;
* kirjutab õpitud teemadel lihtsamaid tekste, edastades kõige olulisema;
* saab õpitavat keelt emakeelena kõnelevate inimestega igapäevases suhtlemises enamasti hakkama;
* suudab jälgida filme, kus pilt ja tegevused toetavad teksti ning jutt on selge;
* töötab iseseisvalt, paaris ja rühmas;
* oskab teha loengumärkmeid iseseisvalt;
* kasutab võõrkeelseid teatmeallikaid, nt sõnaraamatut.

**Õppetegevus 8. klassis:**

8. klassis harjutatakse kõiki osaoskusi võrdsel. Julgustatakse erinevate tekstide lugemist ning varasema sõnavara äratundmist. Julgustatakse ka teksti kohta küsimustele vastamist ja selle kohta küsimuste küsimist. Suulist oskust arendatakse paaristöödes ja rühmatöödes. Õpilasi julgustatakse iseseisvalt kasutama õpitavat keelt nii tunnis kui ka väljaspool tundi. Tähelepanu pööratakse teiste kultuuride õppimise ning nende äratundmise peale. Õpilasi harjutatakse kasutama sõnaraamatuid. Õpilasi julgustatakse ära tundma erinevaid dialekte ja aktsente.

**Hindamine 8. klassis:**

8. klassis hinnatakse õpilasi nii kirjalikult kui ka suuliselt. Tehakse sõnadetöid, kontrolltöid ning vahetöid. Hinnatakse ka tunnitööd. Hinnatakse ka lugemist ja sõnavara kasutust tunni ajal. Suulist hinnangut annab õpetaja igas tunnis.